JY LEES NOU San Diego, Kalifornië
Laurie Oleksiak het haar Amerikaanse man by 'n lugskou in SA ontmoet en het saam met hom na sy geboorteland verhuis.
My familie kom kuier af en toe, eintlik net my ma so elke jaar. Dis 'n groot bederf vir haar om so 'n stukkie Amerika saam met haar terug te neem na SA in die vorm van 'n Disneyland Mickey Muis of eetgoed wat uniek aan Amerika is.
Ek dink dis ongelooflik belangrik om te onthou wie jy is en waar jy vandaan kom wanneer jy uit SA verlaat. Ek is baie getrou aan veral my taal, ongelooflik patrioties oor my land en hipersensitief wanneer iemand iets sê oor ons politiek, sokkerspan, of enige ander negatiewe dinge. Ek het betrokke geraak by 'n expat-groep hier, wat my redding was.
SA winkels is daar nie veel nie, maar hier is darem 2 waar ons minstens blatjang, Ouma-beskuit en KOO-appelkooskonfyt kan koop! En natuurlik Flake en Crunchy is 'n groot bederf. So af en toe bederf ek my kinders groot met 'n egte groen Cream Soda (dié hier in Amerika is geel!) of boerewors. Dit maak die winkeleienaar, 'n oud-Durbaniet self.
Ek mis ons pragtige land ongelooflik. My lojaliteit sal altyd by SA wees, alhoewel ek besef dat my kinders soveel meer geleenthede het hier. Hier is 'n toekoms vir hulle. Ek kuier so af en toe in SA, wanneer ek dit kan bekostig en geniet dan weer Mr. Price en die Spur.